
|w,uum  do  eligendo  dissertationis  inauguralis 
argumento  diu  ambiguus  haesissem,  forte  in  ma- 
nus incidit  Adriani  a Pappendorp  scriptio 
de  ano  imperforato,  cujus  admiraus  operam  at- 
que diligentiam,  quas  enumerandis  et  explicandis 
observationibus  hac  de  re  notis  impendit,  non- 
nihil lucri  me  facturum  esse  credidi,  si,  conti- 

I 

nuata  quasi  illa  scriptione,  observationes  patho- 
logicas reccntiores  de  ani  atresia,  nec  non  varias 
medendi  rationes  cum  prospero  aut  funesto,  quem 
habere  solent,  eventu  colligerem,  collcclasque  be- 
nevolis lectoribus,  si  qui  luturi  sint,  proponerem. 
His  quidem  me  compulsum  esse  fateor,  ut  inler 
' I tot  ac  tam  graves  materias  hanc  mihi  desume- 

rem,  mediocri  tantum  ubertate  conspicuam ; quan 
quam  enim  omni  virium  contentione  in  eo  eis  a 
boraverim , » ut  opusculum  meum,  quantum  po*| 

sem,  exornarem,  merito  tamen  arrogantiae  al 
temeritatis  vituperiurn  incurrerem,  si  nihil  ampliul 
addendum  aut  corrigendum  esse  existimarenl 
Quare  Vos,  LL.  BB.,  reputata  virium  juvenilium 
imbecillitate,  harum  pagellarum  auctorem  Vel 
stra  indulgentia  haud  indignum  habituros  essi 
confido. 

Ejxtremitatis  inferioris  intestini  recti  terminatio  coeca 
propterea  quod  extrinsecus  observatur,  atresia  ani 
dicitur,  cujus  quidem  multae  sunt  varietates  atque 
gradus,  siquidem  nunc  anus  modo  tenui  obturatur 
membrana,  nunc  totum  fere  intestinum  crassum  de- 
ficit. Nunquam  non  a primae  formationis  vitio  pen- 
det, testeque  Meckel  (1)  omnium  intestini  recti 
anomaliarum  frequentissima  est. 

Utplurimum  ani  imperforatio  defectu  excretio- 
num  alvi  demum  manifestatur;  infantes  enim,  quan- 
quam  magnis  indulgeant  contentionibus,  nihil  tamen 
per  anum  reddunt.  Sola  membrana,  si  qua  orifi- 
cium ani  obturat,  praesertim  clamante  infantulo  sacci 
ad  instar  ita  protruditur,  ut  meconium  iranspareal. 
Cui  impeditae  alvi  excretioni  mox  ingens  infantis  in- 
quies, vagitus,  venter  durus,  tumefactus,  tactu  dolori- 
ficus,  vomituritiones,  et  materiae  flavae  aut  viridis 
vomitio,  febris  et  convulsiones  superveniunt,  quibus 


(1)  Pathologische  Anatomie.  Bd.I.  p.  500. 

ti  non  prompte  occurritur,  intestinorum  inflammatio 
exoritur,  quae  in  gangraenam  abiens  paucos  intra 
dies  mortem  infert.  Verumtamen  exemplis  non  de- 
stituimur, in  quibus  natura  ad  vitam  tuendam  miris 
adminiculis  uteretur. 

Sic  Bartholinus  (0  de  viro  refert  quadrage- 
nario, qui  sine  pene  et  podice  natus,  absoluta  dige- 
stione faeces  quibusdam  temporibus  per  cornu  in  os 
immissum  reddiderit  et  umbilici  loci  vesicam  urinariam 
habuerit  fissam,  ex  qua  lotium  profluxerit.  Simile 
quid  Baux  (2)  tradit  de  puella  quatuordecim  anno- 
rum, quas  absque  ullo  ani  et  partium  sexualium  ex- 
ternarum vestigio  optima  viguerit  valetudine  et  binis 
ternisve  diebus,  postquam  dolorem  oblusum  paula- 
tim  increscentem  in  regione  umbilicali  sensisset,  ex- 
crementa per  os  exspuerit,  pluriesque  singulis  diebus 
per  mammas  urinam  ediderit.  Huc  quoque  infans 
pertinet  sex  mensium  a De  la  Mare  (3)  observa- 
tus, qui  lac  revomuit  et  nunquam  alvum  deposuit, 

sed  ani  naturalis  restitutione  salvus  evasit. 

# 

DIVISIO. 

Modus  locusque  atresiae  adeo  discrepant , ut 
comparatis  observationibus  difficile  sit,  ordinem  con- 
dere systematicum,  qui  et  varios  status  pathologicos 

(1)  Vir  sine  pene  et  podice.  Hist.  anat.  Cent,  I.  obs.  59. 

(2)  Journal  de  medecine.  T.  VIII.  p.  59. 

(3)  Ibidem.  T.  XXXI II.  p.  510. 

bene  dispositos  comprehendat  et  praxi  ita  respon- 
deat, ut  medico  per  tenebras  facem  praeferat  ejus- 
que  medendi  conatibus  laetiorem  eventum  conciliet. 

Priorum  medicorum  divisiones  parum  sufficiunt, 
quippe  quae  plerumque  a singularibus  observationi- 
bus desumtae  sint.  Paulus  Aegineta  (1)  unius 
tantum  speciei  mentionem  fecit,  nimirum  obturatio- 
nis ani  per  membranam. 

Fabricius  ab  Aquapendente  (2)  duas  com- 
memoravit species:  1)  si  ani  vestigium  exstet;  2) 
si  anus  ex  toto  defugiat. 

Scherer  (3)  hasce  species  proposuit:  1)  si 

anus,  cavo  interno  plane  destitutus,  substantiam  so- 
lidam cartilagineam  exhibeat;  2)  si  intestini  recti  ex- 
itus, sive  orificium  cutaneum,  completa  obturatione 
laboret;  3)  si  ani  orificium  modo  coarctatum  sit. 

Petit  (4)  sex  species  enumeravit:  Infantes  vel 
nascuntur  1)  sine  orificio  ani;  2)  vel  cum  vestigio 
orificii,  quod  revera  non  adest;  3)  vel  anus  externe 
naturalis  apparet,  interne  obstaculum  quoddam  resi- 
det; 4)  vel  intestini  finis  in  vesicam  urinariam  hiat; 

l 

5)  vel  in  vaginam;  fi)  vel  tumore  coeco  herniae  si- 

4 

mili  finitur. 


(1)  L.  6.  c.  81 

(2)  Opp.  Chirurg.  c.  88. 

(3)  Disseri,  de  morbis  inlestini  rerli.  praes.  C.  C.  S i e- 
b o 1 d.  Wirceburgi  1772, 

(4)  Mcinoire*  ile  1'Arad.  de  rhirurg.  T.  1.  pag.  377 

Adrianus  a Pappendorp  (1)  omnes  atresiae 
ani  species  hucusque  observatas  smgulaiibus  nomini- 
bus distinguere  expertus,  considerato  imprimis  atre- 
siae loco,  has  novem  species  obtulit: 

1)  Ani  nimiam  coarctationem; 

2)  Anum  externe  conspicuum  cum  atresia  interna ; 

3)  Ani  atresiam  membranaceam; 

4)  Ani  atresiam  cutaneam; 

5)  Ani  atresiam  vesicalem; 

6)  Ani  atresiam  vaginalem; 

7)  Ani  atresiam  cum  clauso  intestino  recto; 

8)  Ani  atresiam  cum  clauso  intestino  colo ; 

9)  Ani  soliti  atresiam  cum  ano  succenturiato ; 

Recentiori  aevo  Meissner  (2)  omnes  atresiae 

species  in  tres  classes  redegit,  prout  1)  vel  intestinum 
rectum  perfecte  evolutum  decursu  normali  gaudeat, 
obturatio  vero  aut  sola  membrana  orificio  praetenta, 
aut  septo  transverso  in  'ipso  intestino  recto  exorto, 
aut  parietum  recti  concretione  efficiatur;  2)  vel  in- 
testinum rectum,  quamquam  satis  excultum,  irregu- 
larem sequatur  decursum,  ita  ut  in  vesicam  urina- 

(1)  Praes.  Guall.  van  Doeveren,  Diss.  observatio- 
nes sistens  de  ano  imperforato.  Lugd.  Bal.  1781.  — Abge- 
druckt  in:  lansen  collect.  disp.  selectarum  Belgic,  Vol. 
II.  pag.  147,  Uebersetzt  Lfcipzig  1783,  und  in:  Neue 
Sammlungen  der  auserlesenen  und  neuesten  Abhandlungen 
der  Wundarzte.  St.  2.  S.  179. 

(2)  Die  Kinderkrankheiten  nach  den  neuesten  Ansich- 
ten  und  Erfahrungen  zum  Unterricht  fur  praktische  Aerzle 
etc.  bearbeilet,  2 Theile.  Leipzig  1328.  8.  Th.  I.  S,  125. 

riam,  aut  urethram,  aut  vaginam  aperiatur,  aut  re- 
troversus umbilicum  adseendat;  3)  vel  totum  rectum 
deficiat,  aut  imperfecte  efformatum  sit,  aut,  deficiente 
media  parte,  superior  inferiorque  ejus  extremitas 
sacco  coeco  terminetur. 

Adriani  a Pappendorp  divisio  haud  dubie 
reliquis  est  praeponenda,  quippe  quae  utilitatis  causa, 
quam  praxi  affert,  a pluribus  medicis,  nominatim  a 
Boyer  (1),  sit  recepta.  Neminem  ergo  me  vitupe- 
raturum esse  arbitror,  quod  eundem  secutus  ordi- 
nem, varias  medendi  methodos,  contra  singulas  atre- 
siae species  ab  auctoribus  propositas,  breviter  adum- 
brare studuerim. 

• ■ \ 

Ani  nimia  coarctatio. 

Heyfelder  (2),  qui  et  ipse  Pappendorpii 
divisionem  sequitur,  primam  hancce  speciem,  quippe 
ab  atresia  alienam,  repudiat;  at  quum  a primae  for- 
mationis vitio  interdum  pendeat,  locus  hic  esse  vi- 
detur, de  ea  disserendi,  quam,  si  placet,  duceVoig- 
tel  (3)  atresiam  ani  incompletam  appellare  licebit. 
Ani  orificium  quidem  exstat,  sed  adeo  angustum,  ut 
vel  nihil  excrementorum,  vel  parca  tantum  eorum 
portio  reddi  queat..  Utplurimum  intestini  recti  finis, 

(1)  Abhandlung  von  den  chirtic,  Krankheiten.  Aus 
dem  Franzosischen  von  Textor.  Bd.  10.  S,  fi. 

(2)  Busls  Ilandbuch  der  Chirurgie,  Bd.  II.  pag.  453. 

(3)  Patliol.  Anatomie.  Bd.  11.  p.  fi33. 

nonnunquam  vero,  licet  inferior  extremitas  ad  nor- 
mam conformata  sit,  media  pars,  aut  longius  aut  pro- 
pius ab  ano,  coarctata  est  (1).  Haec  coarctatio 
congenita  quandoque  per  infantiam  sine  damno  su- 
stinetur, quamdiu  faeces  minorem  habent  spissitudi- 
nem atque  soliditatem;  adolescente  autem  aetate,  si 
laeces  magis  solidescunt,  molestias  excitet,  necesse 
est.  Ouodsi  coarctationis  tam  exiguus  est  gradus,  ut 
meconii  evacuatio  non  plane  impediatur,  vilaeque 
infantis  non  praesens  immineat  periculum,  medendi 
scopum  consequi  licet  dilatatoriis  per  anum  inmissis, 
ut  particula  radicis  gentianae,  cereolo,  turunda  etc. 
Sin  coarctatio  talis  est,  ut  dilatatoriorum  applicationi 
haud  cedat,  orificium  cultro  amplificari  oportet,  ita 
quidem,  ut  anus,  prout,  gradus  expostulet,  vel  ad  al- 
terutrum latus,  vel  ad  utrumque,  scalpello  capitato 
super  specillo  sulcato  incidatur,  applicatis  enematibus 
ex  aqua  tepida  faecum  excretio  sublevetur,  et  immis- 
sis turundis  e linteo  carpto  confectis,  unguento  ce- 
rato illitis,  quarum  crassities  pedetentim  augetur, 
reunio  impediatur.  Turundarum  applicatio  plures 
per  menses  est  continuanda,  ut  redeunti  coarctationi, 
ad  quam  magna  esse  solet  opportunitas,  occurratur. 
Bell  (2)  plurnaceola,  e linamento  molli,  oleo  im- 
buto, confecta,  praefert  turundis  e spongia,  radice 

(!)  Henkel  neue  Bemerkungen.  1.  Samrnl,  S.  II. 

(2)  Lehrbegriff  der  Wundarzneikunst.  Bd.  II.  pag.  283. 

gentianae  similibusque  substantiis  paratis,  quod  mi- 
nus irritent;  idem  ad  amplificandam  viam,  proce- 
dente curatione  nimis  coarctatam,  propriam  com- 
mendat methodum,  qua  intestini  recti  vasa  sanguinem 
reddentia  comprimantur;  intestini  scilicet  ovilis  par- 
tem superne  ligatam  in  rectum  immitti  et  per  infe- 
riorem finem,  ex  ano  propendentem,  aquam  ingeri 
jubet.  Michaelis(l)  coarctationem  pone  orificium 
ani  locatam  incisura  ad  utrumque  latus  ope  cultri 
Pottiani  facta  sustulit. 

Anus  externe  conspicuus  cum  atresia 

interna. 

Anus  naturalem  exhibet  indolem,  impedimen- 
tum, quod  faecum  evacuationi  obsistit,  supra  ejus 
orificium  locum  habet.  Quandoque  obturatio  a 
membrana  pendet,  quae,  si  non  ultra  pollicem  se- 
cundum ab  ani  orificio  distat,  immisso  digito  aut 
specillo  facile  detegitur,  simulque  inter  infantis  cla- 
mores, dummodo  membrana  tenuior  sit,  meconii 
impetus  versus  eam  sentitur.  Praeter  observationes 
a Petit  (2)  et  Bonn  (3)  evulgatas  huc  pertinet 
exemplum  ab  Earle  (4)  memoratum,  in  quo  anus 
concinne  formatus  apparuit,  sed  saccus  (cui  de  $ac) 

(1)  Hufeland  , Schreger  und  Harlefs  Journ,  der 
ausland.  med.  Litteraiur  Bd.  I.  S.  1. 

(2)  I.  c,  p.  385. 

(3)  Pappe  udo  rp  ].  c. 

(4)  Horna  Archiv.  1826,  S.  342, 

longitudinem  pollicis  et  dimidii  aequans  exstitit.  Tn 
quem  cum  digitus  esset  insertus,  ani  sphincter  fortius 
se  contraxit  digitique  apex  intus  sensit  impulsum,  a 
meconio  deorsum  turgescente  pendentem.  Nonnun- 
quam  vero  membrana  haud  mediocrem  habet  crassi- 
tiem,  cujusmodi  exemplum  descripsit  Triorn  (1): 
pollicem  nempe  supra  anum  invenit  septum  trans- 
versum, decem  linearum  crassitiem  paene  adaequans, 
soliditate  corneae  membranae  haud  absimile.  Aliis 
in  casibus  membrana  praetenta,  aut  coecus  intestini 
recti  finis  eam  habet  altitudinem,  ut  inserto  digito 
detegi  nequeat,  itaque  atresia  nonnisi  meconii  vomi- 
tione et  enematum  celeri  refluxu  dignoscatur.  In 
exemplo  quodam,  quod  JoIliot(2)  observavit,  post 
mortem  intestinum  rectum  sacco  coeco,  linearum 
duodeviginti  altitudinem  habente,  terminatum  inve- 
niebatur. Plerumque  rectum  intestinum  illo  in  loco 
admodum  dilatatum  est,  quod  Fo urca d e (3)  obser- 
vavit; qui  cum  feliciter  membranam  pertudisset,  fla- 
tus et  excrementa  secesserunt,  at  nihilosecius  infans 
mortuus  est,  quo  facto  intestini  dilatatio  et  parietum 
ruptura  deprehendebantur.  Sunt  quoque  exempla, 

in  quibus  atresia  ab  intestinalium  parietum  adhae- 

(1)  Pappendorp  I.  c.  pag.  15. 

(2)  Journal  de  medecine,  de  chirurgie  et  de  pharnia- 
cie.  Tome  XXXIII.  1015.  Novbr. 

(3)  Revue  medicale  francaise  et  etrangcre.  Paris  1030. 
Octlir.  pag.  51. 

sione  pendeat,  id  quod  Schenk  (1)  et  Schulz  (2) 
experli  sunt.  Nonnunquam  intestinum  rectum,  ad 
anum  usque  bene  conformatum,  ibidem  in  cicatri- 
cem, adulti  hominis  umbilico  similem,  finitur,  ut  En- 
gerra n (3)  tradit. 

Haec  atresiae  species  laetam  praedictionem  non 
largitur,  nisi  parietes  finis  coeci  intestini  recti  medio- 
criter tantum  sint  expansi,  aut  obstaculum  in  mem- 
brana cernatur,  quae  digito  attingi  queat.  Quae  si 
tenuis  est,  digito  potest  perrumpi,  sin  minus,  pharyri- 
gotomo  (Petit)  pertundatur,  vel  acu  triquetra,  aut, 
quod  praestat,  scalpello  angusto,  duce  specillo  sul- 
cato, cujus  sulcus  ossi  coccygis  obvertatur  necesse 
est,  ne  laedatur  vesica  urinaria.  Pertusa  membrana 
tenui,  Richter  (4)  quamlibet  deligationem  super- 
vacuam existimat,  quoniam  perpetuus  faecum  atque 
flatuum  secessus  impediat,  quominus  vulnus  clauda- 
tur; Heyfelder  (5)  vero  adnotat,  eximiam  infan- 
tis vim  reproductivam  paucis  tantum  horis  indigere, 
ut  ani  obturationem  restituat,  quare  cereolorum  im- 
missio negligenda  non  sit.  Rust  minime  haec  ne- 
gans, corpora  aliena  immissa  parum  sufficere  dicit, 
quippe  quae  continuum  excitent  tenesmum  et  per 


(1)  Obs.  med.  Libr.  III. 

(2)  Ephem.  Nat.  Cur.  D.  I.  olis.  2.  p.  5. 

(3)  Memoires  de  1’Aead.  de  chir.  Th.  I.  p.  381. 

(4)  Anfangsgriinde  der  VVundac/neikunst.  Jld.  VI.  p.  333. 

(5)  1.  c.  pag,  154. 

hunc  extrudantur;  operationis  iterationem,  aut  perio- 
dicam orificii  dilatationem,  quae  optime  fiat  digito 
inuncto,  plerisque  in  casibus  necessariam  esse.  Quanta 
sil  opportunitas  ad  novam  obturationem,  exempla  ab 
llenkel  (l),  Baudelocque  (2)  et  Cervenon 
(3)  observata  docent,  in  quorum  uno  anni  spatium 
requirebatur,  ut  reunio  prohiberetur  et  perfecta  sa- 
natio obtineretur. 

Quodsi  impedimentum  excretionis  alvi  tam  alte 
haeret  in  recto,  ut  digito  attingi  nequeat,  prognosis 
maxime  ambigua  redditur,  quum  operationis  even- 
tus, si  ani  orificium  instituere  moliaris,  incertissimus 
sit.  Primum  enim  ignoramus,  utrum  obstaculum  in 
membrana  cernatur  et  qualis  haec  sit,  an  parietes 
intestini  concreverint,  aliave  deformitas  locum  ha- 
beat; deinde  operatio  eapropter  periculosa  evadit, 
quod,  si  digitus  a cultro  vel  acu  triquetra  recessit, 
non  amplius  dirimi  polest,  ulrum  membrana  prae- 
tenta, an  ipsum  intestinum  pertundatur;  nam  laeso 
intestino  recto,  quod  propter  ejus  amplificationem 
ne  summa  quidem  adhibita  providentia  potest  vitari, 
letifera  meconii  effusio  in  ventris  cavitatem  exoritur, 
id  quod  exempla  funesta  a Sabati  er  (4)  aliisque 
observata  confirmant.  Proinde  omnibus  in  casibus, 


(1)  1.  c. 

(2)  Sedillot  recueil  period,  Vol.  II.  p.  106. 

(3)  Ibidem.  Vol.  I.  p.  36. 

(4)  Dict.  des  scienc.  med.  Th.  XXIV.  p.  122. 

quibus  impedimentum  digito  attingi  nequit,  aut  in- 
testini parietes  concreverunt,  infantem  ancipiti  tenta- 
bimus  experimento,  si  alia  ratione,  ac  ani  artificialis 
conformatione,  mortem  arcere  studeamus. 

Ani  atresia  membranacea. 

Hoc  nomine  Pappendorp  eam  ani  imperfo- 
rationem  notat,  qua  intestini  recti  bene  exculti  orifi- 
cium praetenta  membrana  obturatum  est.  Haec  om- 
nium atresiae  ani  specierum  creberrima  atque  levis- 
sima est;  etiamsi  enim  membrana  majorem  crassi- 
tiem  offert,  tamen  ani  locus  absque  difficultate  inve- 
nitur, quoniam  partim  meconium  in  recto  collectum 
saturiori  colore  eum  imbuit,  partim  ipsa  membrana 
clamante  infantulo  sacci  ad  instar  protruditur.  Quae 
atresia  si  simplex  est,  faustum  largitur  praesagium, 
etenim  operatio  tempestive  instituta  laetissimum  pol- 
licetur eventum.  Membrana  incisione  longitudinali, 
aut  si  crassior  est,  cruciata  scalpelli  ope  aperiatur  lo- 
bique quatuor  forfice  auferantur.  Ligatura  opus  non 
est,  quia  faecum  secessus  reunionem  impedit.  Le- 
vret  (1)  incisionem  circularem  fieri  jubet. 

Ani  atresia  cutanea. 

In  hac  atresiae  specie  nullum  ani  vestigium  ap- 
paret, sed  cutis  externa,  quae  statu  normali  in  inter- 


(1)  L’art  des  accouch.  p.  253. 

nam  intestini  recti  ita  transit,  ut  ani  orificium  intret, 
anum  foris  ex  toto  obturat.  Ista  cutis,  meconii  de- 
scensum impediens,  nunc  tenuior  nunc  crassior  est, 
prout  vel  sola  cutis,  vel  tela  simul  cellulosa,  vel  car- 
nea membrana  obturationem  efficit.  In  casibus  mi- 
nus periculosis  natura  ani  locum  nota  quadam  ex- 
terna indicat,  ut  cutis  rubedine,  foveola  seu  impres- 
sione, vel,  quod  frequentissimum  est,  prominentia 
parva  seu  colliculo.  Huc  quoque  exempla  referre  li- 
cet, in  quibus  anus  excrescentia  <sarcomatosa  aut  ver- 
rucosa obturatur.  Ceteroquin  haec  atresiae  species 
per  se  rarius  occurrit,  sed  longe  plurimis  in  casibus 

cum  vitiosa  vel  imperfecta  intestini  recti  evolutione 

/ 

ac  terminatione  in  vesicam  urinariam  aut  urethram, 
vel  cum  ejus  defectu  consociata  est,  siquidem  teste 
Meckel  (1)  deficiente  intestino  recto  utplurimum 
omne  ani  vestigium  desideratur,  id  quod  Martin  (2) 
perpetuum  esse  putat,  verum  exempla  a Bonn  (3), 
Reisel  et  Jcssenius  a Jessen  (4)  descripta  re- 
probant, quippe  in  quibus  intestinum  rectum  praeter 
normam  conformatum,  attamen  anus  apertus  inve- 
niretur. 

Pappendorp  multos  recensuit  casus,  in  quibus 

% 

infantes  hoc  conformationis  vitio  laborantes  perfora- 


(1)  1.  c.  pag.  501. 

(2)  Mem.  de  la  sociele  de  sante  de  Lyon.  T.  J.  p,  105. 

(3)  Pappendorp  1.  c.  obs.  III. 

(4'l  Schenk  observat,  med.  Libr.  III.  obs.  6. 

tione  sanabantur;  nec  non  rccenfiores  ut  Hutcliid- 
son  (1),  Cervenon  (2),  Callis  en  (3)  et  Lara- 
cine  (4)  eandem  operationem  prospero  cum  eventu 
instituerunt;  at  observationes  a Petit  (5),  Loe- 
per  (6),  Heusinger  (7),  Duret  (8),  Schlagint- 
weit  (9)  aliisque  divulgatae,  dictam  operationem 
plerumque  fructu  destitui  comprobant.  Intellectu 
difficile  non  est,  operationem,  si  fabricae  primitivae 
vitium  non  externis  partibus  limitetur,  sed  si  rectum 
deficiat  aut  deforme  sit,  frustra  institui ; nec  impro- 
babile est,  infantes  hac  operatione  sanatos  intestini 
defectu  haud  laborasse,  sed  pro  orificio  saccum  ejus 
coecum  post  cutem  exstitisse.  Imo  si  rectum  inci- 
sione patefactum  multumque  meconii  redditum  est, 
periculum  imminet,  quum  infantes  post  operationem 
interdum  moriantur,  quod  casus  docet  a Petit  com- 
memoratus. Richter  (10)  causam  in  eo  esse  pu- 
ti) Horns  Archiv.  1826.  S.  342. 

(2)  1.  c.  pag.  36. 

(3)  Syst.  med.  hod.  Th.  II.  p.  686.  <*• 

(4)  v.  Frorieps  Nolizen.  1925.  Bd.  X.  S.  48. 

(5)  Mem.  de  l’acad.  de  clurur.  T.  II.  p.  236. 

(6)  De  vitiis  fabricae  primitivae  intestini  recti  et  ori- 
fieiiani.  Diss.  inaug,  auct.  M.  L o e p e r.  Wirceburgii  .1826.  4to. 

(7)  Zeilschrift  fur  die  organ.  Physik.  13d.  I.  Hft  2 

p.  206. 

(8)  Journal  complementaire  du  Dictionnaire  des  scienc. 
medicat.  Paris  1825.  Mai. 

(9)  H.  Oettingers  Ijjauguraldissertation  iiber  die  an- 
geborne  Aftersperre.  Miinchen  1826.  “4- 

(1.0;  1.  c.  pag.  382. 

tat,  quod  intestinum  Jatere  pertundatur  faecesque  in 
pelvim  effundantur.  . Quin  adeo,  si  omnia  bene  ce- 
dant, auctore  Howship  (1)  plerumque  invitus  ex- 
crementorum secessus,  aut  alvi  obstipatio  remanet, 
quia  vel  sphincter  ani  deficiat,  vel  raro  contineat,  ut 
per  medium  sphincterem  incisura  ducatur.  Duobus 
in  exemplis,  quae  Howship  enarrat,  infantes  qui- 
dem plures  annos  vixerunt,  at  post  mortem  ingentes 
recti  intestini  amplificationes  inventae  sunt.  Proinde 
Bierkowski  (2)  atresiae  ani  operationem  omitten- 
dam censet,  si  obturatio  ani  carnosa  talis  sit,  ut,  quo 
loco  ani  orificium  esse  solet,  neque  foveola,  neque 
aliud  illius  indicium  animadvertatur;  siquidem  his  in 
casibus  rectum  intestinum  vel  in  altiori  pelvis  parte 
sacco  coeco,  difficulter  assequendo,  terminetur,  vel 
plane  deficiat. 

Quum  vero  artificialis  ani  reseratio  quibusdam 
in  exemplis  prosperum  eventum  sortita  sit,  et  inte- 
si ini  conditio  a priori  nequeat  definiri,  haud  dubie 
operatio  urgente  necessitate  faeces  eliminandi  vindi- 
cabitur et  anceps  remedium  melius  erit  nullo.  Hut- 
chidson  (3)  ante  operationem  ani  cutem  irritari 


(1)  PracUc.il  observations  iri  Surgery  and  morbid  Ana- 
tomy  etc.  by  .1  o h n Howship.  London  1026. 

(2)  Anatomiscli  - chirurgische  Abbildungen,  nebsj  Dar- 
steltung  u.  Beschreibnng  der  chirurg.  Operatione».  Mit  ei- 
ner  Vorrede  v.  J.  N.  R usi.  1827.  Mit  55  Tafeln  in  gr.  Fol. 

3;  t.  c.  pag  342. 

jubet,  ul  subsequente  infantis  nisu  intestini  recti  di- 
stantia a superficie  cum  probabilitate  quadam  erua- 
tur; at  vero  hujus  experimenti  eventus  rarius  desi- 
deriis  respondebit. 

Priusquam  ad  operationem  nos  accingamus,  sua- 
dentibus Calli  seri  et  Kichter  pueris  catheter  in 
vesicam  urinariam,  puellis  specillum  in  vaginam  im- 
mittatur, ut  parlim  urina  expellatur,  partim  situs  ve- 
sicae atque  vaginae  inter  operationem  bene  digno- 
scatur. Natura  interdum  locum,  quem  incidi  opor- 
teat, macula  rubra,  emirieniia  quadam,  cicatrice  aliave 
nota  designavit;  sin  minus,  auctore  Pappendorp 
explorandum  est,  numne  locus  mollior  sit  digitoque 
prementi  cedat.  Quo  facto  scalpelli  ope  inter  raphes 
initium  et  os  pubis  ita  ducatur  incisura,  ut  hanc  in- 
ter et  os  pubis  interstitium  circiter  pollicare  maneat, 
quum  intestinum  rectum  infantum  ab  ossis  coccygis 
extremitate  longius  absit,  quam  adultorum.  Incisio 
quam  cautissime  perficiatur  et  per  intervalla  digitus 
inseratur  in  vulnus,  ut  coecus  intestini  finis  investi- 
getur. Quodsi  in  ejus  cavitatem  penetraveris,  inci- 
sura scalpello  capitato  vel  super  digito  vel  specillo 
sulcato  dilatetur,  ct  reunio  ratione  supra  dicta  pro- 
hibeatur. Sin  culter  ad  duorum  pollicum  altitudinem 
frustra  inductus  sit,  Burns  (l)  et  a Froriep  (2) 

(1)  Grundsatze  der  Getuirlshulfe.  Aus  dem  Engl. 
Koelpin.  Sleltin  1820.  St.  644. 

(2)  iNotizen.  Bd.  10.  p.  48, 

operationem  continuari  et  acum  triquetram  versus 
coecum  recti  finem  intrudi  suadent;  imo  Froriep, 
casum  meditans  a Laracine  memoratum,  alius 
exempli  aegre  reminiscitur,  in  quo  acum  triquetram 
ad  altitudinem  pollicis  ac  dimidii  frustra  infixerat, 
factaque  cadaveris  sectione  intellexerat,  ani  orificium 
restituere  se  potuisse,  dummodo  altius  instrumentum 
promovisset.  Recte  tamen  Boyer  (1)  et  Zang  (2) 
hoc  dissuadent,  operationem  his  in  casibus  et  anci- 

) 

pilem  et  fruslraneam  esse  dicentes,  quoniam,  si  re- 
vera intestini  recti  saccus  aperiatur,  meconium  in 
ventris  cavitatem  effundatur.  Ouodsi  ergo  culter, 
vel  acus  triquetra,  ad  altitudinem  duorum  pollicum 
frustra  inductus  est,  ad  servandam  infantuli  vitam 
nihil  restat,  quam  ut  anus  artificialis  instituatur. 

Ani  atresia  vesicalis  et  urethralis. 

Huc  omnia  pertinent  exempla,  in  quibus  rectum 
intestinum  vel  in  vesicam  urinariam,  vel  in  urethrae 
pariem  membranaceam  hiat  et  hasce  per  vias  con- 
tenta expellit.  Aperturae  locus  et  amplitudo  admo- 
dum variant,  quod  multae  observationes  contestantur. 
Wrisberg  (3)  intestinum  rectum  in  vesicam  uri- 

(1)  1.  c.  p.  15. 

(2)  Darstellung  blutiger  heillc.  Operationen.  Th,  111. 
Ablh.  2.  St.  436. 

(3)  Dissert.  de  praeternaturali  et  raro  intestini  recti 
cum  vesica  urinaria  coalitu  etc.  Gotlingae  1730. 

nariam,  qua  ureteres  in  eandem  aperiuntur,  tam  exi- 
guo oslio,  ut  vix  acus  capitulum  immitti  posset,  hiare 
vidit.  Alias  observationes  huc  pertinentes  collegit 
Pappe n do rp  (1):  Holzac  puerum  noverat,  cui 
extremus  intestini  recti  linis  ureteris  ad  instar  in  ve- 
sicam inserebatur;  in  exemplo  a Kaltschmidl 
tradito  parvum  intestini  recti  orificium  juxta  vesicae 
collum  in  hujus  cavitatem  hiabat;  Roonhus  in  ve- 
sicae fundum,  Morand  in  collum  ejus  intestinum 
patescere  viderunt.  — Recentiores  inter  observatio- 
nes notatu  digna  est,  quam  L)el  es  a 11  e (2)  apposuit: 
intestinum  rectum  infantis,  nono  post  partum  die 
defuncti,  sacco  coeco  terminabatur,  qui  per  attenuatos 
parietes  peritonaeo  adhaerebat,  cum  urethrae  parte 
membranacea  per  foraminulum  commercium  alebat 
et  lineas  circiter  tres  a collo  vesicae  aperiebatur.  — 
Cavenne  (3)  infantis  maturi  intestinum  rectum 
in  vesicam  urinariam,  velut  avium  cloacam,  exire 
vidit.  Faeces  parcae  cum  lotio  secesserunt  et  quum 
die  quarto  infans  mortuus  esset,  rectum  intestinum 
sacco  coeco  terminatum  et  per  canalem  angustum, 
dimidii  pollicis  longitudinem  habentem,  cum  vesica 


(1)  1.  c.  pag.  28. 

(2)  Bulletin  de  la  societe  medicale  d’emulation  de 
Paris  1324,  Juni. 

(3)  Magazin  der  auslandisclien  Lilleralur  von  Gerson 

und  Julius.  Hamburg,  8.  13d.  VII. 


‘26 


I 


junctum  deprehendebatur.  — Alium  apud  infantem  (1), 
cujus  cum  urina  meconium  reddebatur,  ani  loco  fru- 
stra inciso,  post  mortem  intestinum  rectum  in  vesi- 
cae collum  hians  observabatur.  — Simili  modo 
Eckstrbm  (2)  intestinum  neque  cultro  nec  acu 
triquetra  aperire  potuit;  infante  post  octavum  diem 
enteritidis  symptomatibus  mortuo,  rectum  in  vesicam 
urinariam  patescens  reperiebatur.  — Infans,  cui 
Verbeck  (3)  frustra  anum  recludere  tentaverat, 
quum  duodecimo  die  obiisset,  rectum  exhibuit,  polli- 
cem circiter  a fine  coarctatum,  quod  cum  posteriori 
urethrae  parte  vesicam  perforabat.  — Vollgnad(4) 
infantem  vidit  recens  natum,  cui  anus  fuit  obturatus, 
faeces  autem  nunc  solidiores  nunc  liquidiores,  modo 
largiores  modo  parciores  per  urethram  secesserunt. 
— Osiander  (5)  atresiam  ani  vesicalem  describit, 
qua  intestinum  rectum  versus  finem  in  saccum  abiit 
et  normalem  amplitudinem  certe  quadruplo  supera- 
vit, tum  subito  calami  scriptorii  modici  crassitiem 
recipiens,  in  vesicam  urinariam  hiavit.  — Similia 
obtulit  sectio  infantis  post  ani  normalis  restitutionem 

(1)  Rust’s  Magazin  fur  die  gesammte  Heilkunde. 
Berlin.  Bd.  XIV.  Hft.  III. 

(2)  Meifsners  Forschungen  des  19ten  Jahrhunderls 
etc.  Bd.  VI.  p.  56. 

(3)  Ibidem. 

(4)  Misc.  Nat.  Cur.  Dec.  I.  an.  1.  obs.  11. 

(5)  Denkwiirdigkeiten.  Bd.  II.  St.  410. 

et  laparo-colotomiam  frustra  tentatas  defuncti,  qu.sm 
Ile  usinger  (1)  descripsit.  Qua  ani  orificium  esse 
oportebat,  nullum  ejus  vestigium,  sed  cutis  plana  ap- 
paruit. Recluso  abdomine  omnia  viscera  situm  ob- 
tulerunt normalem;  colon  descendens  incisum  lym- 
pha plastica  oris  vulnerariis  integumentorum  abdomi  - 
nalium  jam  adnatum  fuit.  Intra  pelvim  intestinum 

rectum  satis  amplificatum  et  meconio  impletum  erat;, 

* 

inferne  autem,  super  ani  musculis,  coeeurn  termina- 
batur. In  fundo  vulnusculum  incisum  cernebatu  r, 
inter  primam  operationem  cultri  ope  illatum;  quum 
meconii  nihil  per  vulnus  prodiisset,  intestinum  rectu  m 
non  incisum  esse  judicabatur,  at  vero  mecoriium  tain- 
tam  spissitudinem  ac  tenacitatem  ibi  habuit,  ut  ef- 
fluere non  posset.  Musculi  ani  a norma  haud  re- 
cesserunt. Infra  vesicae  collum  finis  intestini  re.cti 
ab  eo  segregari  non  poterat,  incisisque  recto  et  ve- 
sica ostium  perexiguum,  modo  specillum  tenuissimi  im 
excipiens,  deprehendebatur,  per  quod  ex  intestino 
recto  ad  vesicae  collum  via  patebat.  — Atresiae  emi 
urethralis  exemplum  R rava  is  (2)  observavit,  infan- 
tem explorans  quatuor  menses  cum  dimidio  natum, 
qui  ano  destitutus  excrementa  per  urethram  reddi- 
derat. Inciso  cadavere  animadversum  est,  intestinum 

(1)  1.  c.  pag.  207. 

(2)  Actes  de  la  sociele  de  sarite  de  Lyon.  Tom.  II. 
1801.  — Hufeland,  Schreger  urid  Harlefs  Journal 
et  e.  Bd.  I.  St.  516. 

rectum,  quin  per  cutem  foras  aperiretur,  subter  ve- 
sicam inflecti  et  in  urethram  inseri.  — Huc  spectat 
quoque  ani  imperloratio  a Cruveilhier  (1)  de- 
scripta, qua  rectum  intestinum  per  canalem  fistulo- 
sum circa  inferiorem  penis  faciem  patebat. 

Omnibus  his  in  casibus  ani  orificium  abfuit,  id 
quod  commune  esse  videtur.  Infantibus  sequioris 
sexus  hocce  fabricae  vitium  minus  periculi  affert, 
quam  sexus  potioris;  illis  enim  urethra  brevior  et 
ductilior  est,  ideoque  faeces  descendere  facilius  pa- 
titur; liis  utplurimum  mors  supervenit.  Prostat  ta- 
men exemplum  pueri  triennis  (2),  cujus  intestinum 
rectum  in  vesicam  urinariam  inserebatur  et  excre- 
menta per  urethram  secedebant.  Auctore  Boyer 
atresia  ani  vesicalis  nonnisi  apud  infantes  masculi 
sexus  observatur;  casus  etiam  a Pappendorp  me- 
moriae proditi  tantummodo  pueros  respiciunt,  verum- 
tamen  Morgagni  (3)  de  virgine  quadam  Bono- 
niensi sibi  relatum  esse  scribit.,  quae  non  per  anum 
sed  per  urethram  excrementa  reddiderit. 

Quum  intestini  recti  in  vesicam  vel  urethram 
hiatus  semper  exiguam  habeat  amplitudinem,  faecum 
descensus  per  hanc  viam  multa  cum  difficultate  suc- 
cedit, et  plurimae  quidem  hujusmodi  observationes 
docent,  infantes  isto  vitio  laborantes  non  ultra  deci- 

(1)  Fathologie  du  corps  humain.  Iste  Lieferung.  Taf.  6, 

(2)  Memoires  de  1’acad.  des  Sciences.  1752.  pag.  113. 

(3)  De  sedibus  et  causis  morb,  Epist.  32. 

mum  quartum  diem  vivere,  plerumque  autem  post 
tertium  quartumve  diem  obire.  Quamquam  igitur 
vitalis  indicatio  liis  in  exemplis  prostet,  tamen  non- 
nulli medicorum  operationem  dissuadent,  imprimis 
Boyer,  quippe  qui  eam  non  largiatur,  nisi  cum  ani 
atresia  vesicali  adsit  anus  tenui  membrana  obtura- 
tus. Heyfclder  (1)  optimum  ducit,  anurn  artifi- 
cialem institui , quoniam  ostium  facillime  obstipari 
et  letiferam  obstructionem  efficere  queat,  praeterea 
autem  miseri  illi,  omissa  laparo -colotomia,  plus  in- 
commodorum et  calamitatum  ferant  vitamque  dete- 
riorem agant,  quam  homines  anum  artificialem  ge- 
rentes. Sane  rarissima  sunt  exempla,  in  quibus  con- 
tigit, ut  ani  naturalis  restitutione  infans  servaretur, 
commercium  inter  vesicam  urinariam  et  intestinum 
rectum  suspenderetur  atque  orificium  recto -vesicale 
clauderetur.  Eventum  laetissimum  sortita  est  ope- 
ratio hunc  in  finem  a Miller(2)  administrata.  M. 
enim  apud  infantem,  cujus  rectum  in  vesicam  urina- 
riam hiabat,  facta  incisura  longitudinis  et  altitudinis 
pollicaris,  acum  triquetram  infixit  et  post  secundam 
punctionem  faeces  secedere  vidit.  Quum  cannula 
et  spongiae  magnos  excitarent  dolores  et  apertura 


(1)  1.  c.  png.  458. 

(2)  Journal  hebdomadaire  de  medec.  Paris.  Bd.II.  pag. 
422.  — v.  Frorieps  Nolizen  aus  dem  Gebiete  der  Natur- 

(f  undHeilk.  No  512  — M e i s * n e r s Forschungen  d.  19.  Jalirh. 
I3d.  VI.  p.  57. 


coarctari  coepisset,  M.  eam  cultello  dilatavit,  qua 
operatione  autem  vesica  urinaria  laedebatur.  Ad 
quartum  usque  annum  calculus  magnitudine  ovi  gal- 
linae indicae  vesicam  inter  et  intestinum  rectum  ef- 
formabatur,  quem  terebra  perfringi  oportebat,  ut  ejus 
particulae  per  anum  quam  maxime  dilatatum  pro- 
trahi possent.  Tunc  urinae  pars,  ut  antea,  iterum 
per  anum  ferebatur,  at  M.  sperabat,  fore  ut  orificium 
abnorme  catheteris  elastici  applicatione  occluderetur. 
Similem  observationem  evulgavit  Fergusson  (1). 
Infanti  cum  ani  atresia  nato  horas  duodecim  post 
partum,  qua  orificium  ani  esse  debebat,  incisura  pol- 
licem unum  et  dimidium  alta  lege  artis  infligebatur, 
quin  rectum  intestinum  tangeretur.  Quum  meco- 
niuin  cum  urina  descenderet,  suspicari  oportebat,  re- 
ctum hiare  in  vesicam,  quare  vulnus  ani  ad  vesicae 
collum  dilatabatur,  deinde  cathetere  recto  per  ure- 
thram immisso,  fundus  vesicae  incidebatur.  Proti- 
nus meconium  effluxit;  vesicae  vulnus,  haud  deliga- 
tum, postea  coaluit;  excepto  parvo  orificio,  per  quod 
faecum  pars  secessit,  altera  autem  pars  cum  lolio 
prodiit,  quin  urinae  aliquid  per  ostium  artificiale  proflue- 
ret. Infans,  quum  haec  divulgarentur,  septem  men- 
ses natus  erat.  — Bravais  (2)  anum  naturalem 
per  operationem  ope  specilli  sulcati,  quod  per  ure- 
thram in  rectum  adigatur,  restitui  suadet,  quam  me- 


(1)  Meissners  Forschungen  etc.  Bd.  VI.  p.  58. 

(2)  1.  c. 

thodum  Petit  probat,  specillum  in  intestinum  pe- 
netrasse dicens,  si  nigrum  colorem  receperit  et  ma- 
teriae per  hoc  instrumentum  injectae  retineantur,  ad 
vesicam  tantum  pervenisse,  si  mox  rejiciantur.  Prae- 
ferendam tamen  putat  ani  artificialis  in  perinaeo  for- 
mationem, provocans  ad  exempla,  in  quibus  natura, 
ano  obturato,  int  er  vesicam  urinariam  et  intestinum 
rectum  patefaciat  commercium,  istaque  ratione  ex- 
crementa ad  locum  intermedium  congerat.  Imo  tum 
quoque  vesicae  collum  per  perinaeum  secari  jubet, 
cum  rectum  in  vesicam  aperiatur,  qua  specillo  at- 
tingi nequeat. 

Verumtamen  .Heyfelder  (1),  nisi  singulares 
j conditiones,  imprimis  proprius  inter  rectum  et  vesi- 
cam aut  urethram  modus  hanc  operationis  metho- 
dum reposcant,  eam  laparo-colotomiae  posthabendam 
censet,  quoniam  non  solum  ipsa  operatio,  imprimis 
j ostii  investigatio  per  itinerarium,  multis  prematur  dif- 
I ficultatibus , sed  minime  etiam  impediatur,  quomi- 
I nus  intestini  recti  inosculatio  in  vesicam  obstipetur 
I exitialemque  obstructionem  inducat.  — Chelius  (2) 
i methodum  proponit : si  rectum  in  urethram  hiat,  itinera- 
irium  per  urethram  in  vesicam  adigatur,  super  illo  versus 
ios  coccygis,  exadversum  urethrae  orificium  praeternatu- 
rale,  incidatur  cultroque  caute  gubernato  urethrae  ori- 
ificium  et  intestini  recti  paries  ano  obversus  discindatur. 
Quodsi  itinerarium  per  orificium  urethrae  praeterna- 

(1)  1-  c.  pag.  150. 

(2;  Handburh  der  Chir.  Bd.  II.  p,  23. 

turale  in  cavitatem  intestini  recti  adigere  licet,  ita 
dirigatur,  ut  per  perinaeum  luculenter  sentiatur,  quo 
facto  duce  raphe  partes  urethrae  operientes  et  inte- 
stini paries  ano  obversus  incidantur.  Exempla,  in 
quibus  Chelius  hanc  operationem  exsequutus  sit, 
ignoro,  ceteroquin  ejus  difficultas  omnino  nobis  per- 
suadere debet,  naturalem  faecum  excretionem  hacce 
via  rarissime  restitui  posse. 

Ani  atresia  vaginalis. 

Intestini  recti  in  vaginam  hiatus  vitae  minus  pe- 
riculi, quam  molestiae  infert,  et  si  orificium  sat  am- 
plum est,  ut  faeces  expedite  possint  evacuari,  puellae 
hoc  vitio  affectae  ad  majorem  aetatem  provehuntur. 
Jussi  eu  (1)  puellam  annorum  octo,  Benivc- 
nius  (2)  puellam  annorum  sedecim,  Harsbert  (3), 

van  Suiten  (4)  alias  noverant,  quae  vitio  illi  ob- 

\ 

noxiae  valetudine  secunda  frucbantur.  Imo  Schenk(5) 
historiam  descripsit  puellae,  cui  excrementa  per  ge- 
nitalia secesserint,  quam  ob  rem  ei  imperatum  sit, 
ut  a matrimonio  abstineret;  quae  quum  nihilominus  viro 
nupsisset,  puerum  bene  conformatum  ediderit.  — 
Haud  minus  notatu  dignus  est  casus,  quem  Mercu- 

(1)  De  abdit,  morb.  et  sanat,  causis,  c 86. 

' (2)  L’Hist.  de  1’acad.  des  scienc.  a.  1719.  n.  41. 

(3)  Epliem.  Nat.  Cur.  a.  X.  obs.  75. 

(4)  Comment.  i.  Boerhav.  aphor.  §.  1310. 

(5)  1.  c.  pag,  393. 

rialis  observavit  et  Morgagni  (1)  commemoravit: 
puella  nimirum  hoc  vitio  laborans  centesimum  vitae 
annum  assecuta  est.  E quibus  apparet,  intestinum 
rectum  in  hac  atresiae  specie  plerumque  perfecte  in 
vaginam  hiare,  ergo  ad  cloacae  similitudinem  pro- 
xime accedere,  dum  inferior  ejus  pars  evoluta  non 
sit;  attamen  Starplefs  (2)  atresiae  vaginalis  exem- 
plum observavit,  in  quo  rectum  bene  erat  excultum 
itaque  ani  naturalis  restitutione  vitium  tollebatur. 

Variae  commendatae  sunt  methodi,  hocee  con- 
formationis vitium  curandi,  quae,  prout  inoseulatio- 
ais  locus  discrepabat,  varium  sortiebantur  eventum. 
Boyer  (3),  quum  hoc  fabricae  vitium  insanabile  exi- 
stimet , quodvis  curandi  experimentum  dissuadet, 
juoniam,  si  incidatur  regio,  in  qua  anum  esse  opor- 
‘ :ebat,  sciri  tamen  nequeat,  num  intestinum  eatenus 
lescendat,  ut  attingatur,  imo  si  attingatur  et  sat  ma- 
pia  apertura,  per  quam  faeces  demittantur,  institui 
lossit,  incommoda  non  tolli  sed  augeri  dicit,  quo- 
dam apertura  musculo  sphinctere  careat,  et  primiti- 
'um  orificium,  in  vaginam  hians,  non  claudatur. 
iroinde  tantum  recti  hiatum  in  vaginam,  si  angustior 
it,  dilatari  jubet.  Attamen  C a 11  is  en  et  Massolin, 
i rectum  in  vaginae  partem  inferiorem  aperiatur, 
inalum  absque  difficultate  curari  putantes,  specillum 

(1)  I.  c.  epist.  52.  art.  3. 

(2)  v.  Froriep's  Nolizen,  Bd.  X.  pag.  92. 

(3)  1.  c.  pag.  13. 

sulcatum  per  vaginam  in  rectum  immitti  et  scalpel- 
lum ad  hoc  dirigi  suadent.  Starplefs  in  casu  supra 
memorato  acum  triquetram  curvatam  per  vaginam 
induxit  in  rectum,  membranam  externe  anum  obtu- 
rantem pertudit  et  injecto  in  intestinum  rectum  ca- 
naliculo, intra  quatuor  menses  effecit,  ut  praeterna- 
turale  vaginae  orificium  obturaretur,  laecesque  natu- 
rali via  secederent.  — Altero  in  exemplo  (1)  eadem 
methodus  eodem  cum  eventu  administrata  erat,  et 
vaginae  orificio  praeternaturali  per  immissum  canali- 
culum obturato,  anus  naturalis  cum  debita  fibrarum 
muscularium  contractione  exstiterat.  At  quum  ista 
methodus  in  iis  tantum  casibus  prosperum  eventum 
sortiri  soleat,  in  quibus  rectum,  ad  finem  usque  evo- 
lutum, parvo  ostio  in  vaginam  hiat,  Martin  (2)  no- 
vam anum  obturatum  aperiendi  viam  ingressus  est, 
quippe  qui  cultellum  per  orificium  recto-vesicale  in- 
duci, omnes  partes  molles  a posteriori  illius  canalis 
pariete  ad  lineam  quintam  ab  osse  coccygis  perscindi 
et  canaliculum  in  posteriorem  vulneris  angulum  ita 
inseri  juberet,  ut  superior  ejus  finis  in  recto  positus 
faeces  exciperet.  Quo  facto,  applicatis  pluribus  sutu- 
ris parvis  orarum  vulneris  reunionem,  orificii  recto-  ' 
vesicalis  obturationem  effici,  isto'que  modo  septum  1 2 

(1)  Hotn's  Archiv.  1010.  Hft.  1. 

(2)  Archives  generales  de  medecine.  Avril  1827.  p.  808.  1 

Magazin  der  gesammten  Heilkunde  von  G e r s o n und  Ju- 
lius 1828.  Bd,  XV.  St.  701. 

inter  vaginam  et  ani  canalem  recens  formatum  ser- 
vari suadet.  — Eadem  ductus  idea  John  Rhea 
Barton  (2)  hanc  methodum  proposuit:  quum  soli- 
tam agendi  rationem,  nimirum  anum  foris  restituendi, 
frustra  esset  expertus,  quoniam  orificium  denuo  clau- 
debatur, obturatio  autem  septi  recto  - vaginalis  perfo- 
rati, per  quod  faeces  prius  descendebant,  non  obti- 
nebatur, in  rectum  intestinum  infantis  novem  menses 
nati  specillum  introduxit  sulcatum,  cultro  vaginam  et 
integumenta  communia  eo  usque  discidit,  ubi  anum 
hiare  oportebat,  quae  quidem  bene  cesserunt.  Re- 
tractis tegumentis  cutaneis,  orificium  pristinum  clau- 
debatur, infans  anum  constringere  et  faeces  retinere 
poterat.  — Parrish  0)  Bartonis  methodum  in 
puella  quindecim  menses  nata  expertus  est,  cui  fae- 
► ces  per  exiguum  orificium,  pollicem  circiter  dimi- 
dium ab  ani  loco  distans,  e recto  in  vaginam  de- 
scendebant. Ani  nullum  exstitit  vestigium  et  modo 
post  decimum  quinque  aut  decimum  quartum  diem 
alvi  excrelio  multis  cum  doloribus  locum  habuit. 

( Peracta  operatione  magna  stercorum  foetidorum  co- 
pia secessit  et  puella  in  integrum  restituta  est,  quod 
omnino  mirum  videri  poterat,  quum  rectum  non  in 
E saccum  exiret,  sed  totum  in  vaginam  hiaret.  Eiga- 

(1)  Medicat  Recorder  of  Medicine  and  Surgery,  Phita- 
| delphia  182 't.  No.  26.  — Meissners  Forscft  ungeri  etc,  Tt. 

IIT.  p.  48. 

(2)  Meissners  Forscliungen  ibid. 

tura  haud  applicata,  sed  digitus  tantum  unguento  ce- 
rato illitus  aliquoties  singulis  diebus  insertus  est,  ut 
omnis  coalescendi  opportunitas  aperturae  auferretur. 
Similem  methodum  Dieffenbac  h (i)  eodem  cum 
eventu  prospero  exercuit  in  trimestri  infante,  cujus 
rectum  per  posteriorem  vaginae  parietem  patebat. 
Specillo  sulcato  admodum  inflexo  per  vaginam  in 
recli  orificium  immisso,  pone  fossam  navicularem, 
extra  vaginam,  cultrum  acuminatum  ad  specilli  sul- 
cum usque  defixit  indeque  uno  ductu  totum  peri- 
naeum  fere  ad  os  coccygis  ita  discidit,  ut  cultri  apice 
rectum  non  amplius  incideret.  Diducta  tela  cellulosa 
intestinum  rectum  nudabatur,  quod  antrorsum  ad  va- 
ginam vergens  in  ejus  fundo  apparebat.  Tum  D. 
recti  marginem,  ab  orificio  diductum,  pollicem  unum 
secundum  directionem  vulneris  culis  et  musculorum 
fidit  orasque  intestini  fissi  in  utroque  latere  perinaei 
diffisi  defixit.  Inter  curationem  secundariam  orifi- 
cium ani  in  vagina,  semel  admoto  lapide  infernali, 
ex  toto  obturabatur.  Peracta  omnium  partium  vul- 
neratarum conglutinatione,  tertia  post  operationem 
hebdomade  novi  perinaei  conformatio  suscipiebatur: 
facie  posteriori  finis  aperti  intestini  recti  a vagina 
longius  diducta,  pars  intestini  intermedia  manifeste 
se  contraxit  et  lineas  circiter  quatuor  aut  quinque 
ab  anterioribus  versus  posteriora  recessit.  Ab  inter- 

(1)  Heckers  Iiterarische  Armalen  rler  gesammt.  Heilk. 
1826.  Jan.  S.  31. 

stitio  inde  coorto  musculorum  et  cutis  cicatrix  aufe- 
rebatur, partes  profundiores  sutura,  cutis  autem  mar- 
gines duabus  acubus  brevibus,  ad  sanandum  labium 
leporinum  adhiberi  solitis,  et  sutura  circumvoluta 
uniebantur.  Eventus  exstitit  laetissimus. 

Vides  igitur,  hujus  mali  curationem  pluribus  in 
exemplis  bene  cessisse , modumque  operationis  ex 
loco,  quo  rectum  hiat  in  vaginam,  et  ex  probabili 
intestini  conditione  metiendum  esse.  Omissa  opera- 
tione, orificium  recto -vaginale  procedente  tempore 
ani  vices  suscipit,  imo  Bousquet  (1)  lotum  illud 
orificium  margine  duriusculo,  musculi  sphincteris  si- 
mili, cinctum  invenit. 

Atresia  ani  ex  incompleta  evolutione 
intestinorum. 

Communi  hoc  nomine  septimam  et  octavam 
atresiae  speciem  a 1J  appendo rp  descriptas  com- 
plector, primum  quia  difficile  videtur,  accuratius  di- 
scernere, num  solum  rectum,  an  colon  quoque  defi- 
ciat, vel  obturata  aliove  modo  degenerata  sint,  vel 
situ  mutuo  a norma  recedant,  vel  impedimentum 
faecum  evacuationi  obsistens  in  his,  utrum  in  tenui- 
bus intestinis  locum  habeat,  vel  colon  degeneratum 
et  rectum  bene  efformatum  sit;  deinde  quia  utrius- 
que  speciei  dissociatio  practico  usu  destituitur,  siqui- 


(1)  Journ.  de  med,  Tom.  VI.  pag.  128. 

dem  cadaveris  sectio  demum  hujus  vitii  perfectam 
notitiam  suppeditat,  itaque  mors  semper  irruit,  si  pau- 
cos excipias  casus,  in  quibus,  ano  artificiali  instituto, 
vita  servatur.  Impedita,  quae  hic  locum  habet,  inte- 
stini evolutio  in  plures  gradus  distingui  potest,  prout 
a norma  magis  minusve  recedit.  Infimum  gradum 
evolutio  tenet,  si  ipse  tubus  non  est  completus,  sive 
illa  exstat  abnormitas,  quam  Meckel(l)  intestinum: 
fissum  appellat.  ISon  raro  enim  accidere  dicit,  ut 
neonati  tubum  intestinalem  post  anteriorem  ventris 
parietem  vel  uno  vel  pluribus  locis  apertum  exhi- 
beant. Fleischmann  (2)  duos  apud  infantes  ano 
destitutos  ad  anteriorem  abdominis  parietem  duo  in- 
venit ostia,  quorum  inferius,  paene  dimidii  pollicis' 
amplitudinem  habens,  ad  saccum  coecum  duos  pol- 
lices longum,  colon,  minus  vero  ad  proximum  inte- 
stinum, ileum  duxit.  Hunc  quidem  gradum  sequitur 
alter,  quo  tubus  intestinalis  e pluribus  constat  portio- 
nibus, dissociatio  vel  simplex  vel  multiplex  esse  pot- 
est. Meckel  (3)  exemplum  apponit  a Roederer 
observatum , quo  tubus  cibarius  manifeste  ex  parte 
superiori  (oesophagea),  media  (ventriculari)  et  infe- 
rioi*i  (intestino  crasso)  conformabatur,  quae  intersti- 
tiis erant  seji^ictae;  recti  intestini  finis  inferior  hoc 

(1)  1.  c.  p.  493. 

(2)  De  vitiis  congenitis  circa  thoracem  et  abdomen, 
Erlangen.  tab.  II.  III,  p.  33. 

(3)  I.  c,  pag,  494. 

in  casu  apertus  fuit.  Alio  in  exemplo  a Marri- 
gues  (1)  descripto  crassum  intestinum  constabat  e 
tribus  portionibus  plane  sejunctis,  duas  ad  tres  lineas 
inter  se  distantibus,  utroque  fine  clausis,  communi 
autem  mesenterio  insidentibus;  anus  defecit. — Ber- 
tin  (2)  in  neonato  quodam,  immisso  specillo,  obtu- 
rationem in  parte  intestini  recti  suprema  detexit; 
post  mortem  rectum  a colo  plane  segregatum  inve- 
nit, uterque  finis  intestinorum  sejunctorum  in  saccum 

..  e. 

coecum  exut. 

Aliquanto  longius  tubi  intestinalis  evolutio  pro- 
cessit, ubi  ejus  continuitas  septis  praetentis  intercepta 
est.  Interdum  jam  ventriculi  extremitas  pylorica 
versus  tenue  intestinum  clausa  reperitur,  quod  Otto, 
iJaniel,  Calder  (3)  observaverunt;  saepius  tamen 
intestinum  tenue  versus  crassum  obturatum  est,  quod 
Degranges  (4)  expertus  est:  jejuni  diametrus  pol- 
licem ab  initio  inde  duplo  major  fuit  solito,  pariter- 
que  ac  ilei  paulatim  accrevit  amplitudine;  qua  in 
coecum  abire  debebat,  sacco  coeco  terminabatur, 
cum  illo  per  fibras  et  telam  cellulosam  cohaerente. 


(1)  Ibidem. 

(2)  Mem.  de  1’acad.  des  seienc.  1774.  • — Richier*s 
chir.  Bibliothek.  Bd.  HI.  p.  481. 

(3)  Meckel  I.  c.  pag.  498. 

(4)  Corvisart  Journ.  de  medec.  an.  X,  Thermid.  — 
Hufeland,  Harlefi  und  Schregeri  Journ.  etc.  Bd.  J. 
p.  314. 

Coecum  • simile  erat  nodo  carneo,  qui  specil- 
lum sulcatum  transmitti  non  patiebatur;  colon 
lumbrici  terrestris  crassitiem  aequabat,  rectum  nor- 
mae respondebat;  tenuia  intestina  meconium,  crassa 

\ f 

multum  materiae  sebaceae  continebant.  — Simile 
quid  Osiander  (1)  observavit:  ilei  finis  in  substan- 
tiam duram  carnosam  exiit,  tenue  intestinum  mirifice 
dilatatum  et  multo  meconio  repletum  erat,  colon  vero 
substantiam  albidam  tantum  mucosam  exhibebat. 
Utplurimum  intestinum  rectum  septo  in  duos  saccos 
coecos  divisum  est.  Piedagnel  (2),  qui,  intestino 
recto  alicujus  infantis  patefacto,  alvi  excretionem  evo- 
care non  potuerat,  instituta  cadaveris  sectione  rectum 
supra  vulnus  illatum  deprehendit.  Nonnunquam  tubi 
intestinalis  aliquae  partes  ex  toto  deficiunt,  vel  mas- 
sam solidam,  densam,  ligamentosam  repraesentant. 
Hujusmodi  exemplum  Heusinger  (J3)  evulgavit: 
apud  infantem  sexus  masculi  conformatio  ani  artifi- 
cialis supra  sinistrum  os  ilium  frustra  tentabatur,  in- 
cisis enim  communibus  integumentis,  non  intestinum 
apparuit,  sed  quaquaversus  tumor,  quem  incidere  an- 
ceps videbatur.  Cavo  abdominis  post  mortem  re- 
cluso,  Heusinger  intestina  tenuia  versus  dextrum 
latus,  hepar  et  ventriculum  autem  sursum  detrusa 

(1)  Neue  Denkwiirdigkeiten  I.  1.  pag.  17t). 

(2)  Mei  ss  ner  1.  c.  B.  VI.  pag.  fiO. 

(3)  Zeitsrhrift  fiir  die  organsche  1’hysik.  Bd.  I,  Hff.  2. 
pag.  2011. 

vidit  per  vesicam  amplam,  tenuem,  meconio  et  ex- 
crementis refertam,  quae  colon  transversum  sub  rene 
sinistro  excipiebat  et  coli  descendentis  rectique  inte- 
stini loco  fungens,  majorem  pelvis  et  abdominis  par- 
tem explebat.  Inferne  super  ani  musculis  coeca  linie- 
batur, nec  ullum  ani  vestigium  foris  apparebat.  Re- 
liquae partes  omnes  normae  respondebant,  inter  re- 
ctum et  vesicam  nihil  commercii  detegebatur.  — 
Ibidem  casum  a S chia  gi  ntwe  i t observatum  inve- 
nies : tenue  intestinum  fabrica  normali  insigniebatur, 
at  major  ejus  pars  versus  hypochondrium  sinistrum 
compulsa  erat;  reliqua  intestina  varias  abnormitates 
offerebant:  in  crasso  intestino  meconii  aliquid,  nec 
non  faeces  solidiores  exstiterunt;  tam  situs  quam 
structura  non  mediocriter  a norma  recesserunt;  coe- 
cum,  cristae  ossis  ilium  dextri  minime  insidens,  sub 
umbilico  fuit  locatum  et  processus  vermicularis  finis 
non  deorsum  sed  sursum  spectavit.  Colon  adscen- 
dens,  dimidio  brevius,  quam  solet,  aeque  ac  coecum 
multo  majus  volumen  quam  ventriculus  obtulit.  Co- 
lon transversum,  in  media  abdominis  parte  ordieris, 
ac  dimidiam  flexuram  conformans,  dimidio  brevius 
fuit  solito,  colon  descendens  naturalem  obtinuit  si- 
tum atque  magnitudinem,  utriusque  lumen  minus 
quam  coeci,  sin  ejus  proportionem  ex  aetate  infantis 
neonati  metiaris,  normale  fuit,  (^)ua  alias  flexura 
■ sigmoidea  et  orditur  et  in  rectum  abit,  alterum  ex- 
i titit  intestinum  transversum,  a crista  ossis  ilium  si- 

nistri  ad  dextri  cristam  pergens,  cujus  lumen  intestini 
tenuis  diametrum  adaequavit,  inde  a crista  ossis  ilium 
dextri  intestinum,  subito  amplificatum  et  coeci  lumen 
obtinens,  ultimam  flexuram  versus  dextrum  latus 
emisit  et  acutum  coecumque  ante  os  coccygis  finem 
habuit.  Oui  finis  intestini  recti  acutus  cum  vesica 
urinaria  tam  arcte  coaluerat,  ut,  citra  lacerationem  di- 
duci non  potuissent.  Specillo  per  finem  acutum  re- 
cti immisso  luculenter  membrana  sentiebatur,  quae 
sola  inter  rectum  et  vesicam  urinariam  septum  con- 
stituit, involucrum  serosum,  quo  peritoneum  utram- 
que partem  ambit,  plane  defecit,  nec  non  utriusque 
tunica  muscularis  ibidem  coaluisse  videbatur;  tunica; 
tantum  mucosa  utriusque  partis  evidenter  erat  effor- 
mata.  — Singularis  intestini  recti  decursus  apud  in- 
fantem inventus  est  (1),  cujus  venter  hydatibus 
adeo  erat  inflatus,  ut  partu  edi  non  posset;  in- 
specto cadavere  coecurn  et  colon  desiderabantur,  re- 
ctum intestinum  pedis  longitudinem  aequans,  recta 
ad  umbilicum  pergebat.  Funiculus  umbilicalis  in  ve- 
sicam urinariam  patescebat,  quae  perampla,  cum 
ureteribus  haud  minus  dilatatis  duas  humoris  men- 
suras continebat.  — Baudelocque  (2)  in  neo- 
nato nihil  intestini  crassi  invenit,  praeter  coecum, 
quod  ipsum  perexiguum  fuit,  diverticulo  caruit 

(1)  Rusis  Magazin  fiir  die  gesammte  Heilkunde.  Bd. 
XI II,  Hft.  1. 

(2)  Sedit  tot  recueil  periodique.  T.  I.  pag.  3fi. 

i et  per  canalem  brevem,  modo  lineas  aliquot  longum, 
in  vesiculam  abnormem,  coeco  minorem,  ductu  ex- 
cretorio destitutum  exiit. 

Intestino  recto  plane  deficiente  plerumque  ani 
vestigium  quodvis  desideratur,  imo  hoc  auctore  M a r- 
tin,  ut  supra  adnotavi,  perpetuum  est;  Meckel  (I) 
quidem  id  negat,  attamen-  eatenus  illi  suffragatur, 
quatenus  deficiente  recto  pelvim  plerumque  arctio- 
rem et  tubera  ossis  ischii  multo  magis  appropinquata 
esse  largitur ; in  quodam  exemplo,  quod  descripsit  (2), 
pelvis  exitum  paene  clausum  invenit.  Completum 
intestini  recti  defectum  Bonn  (3),  Jamieson, 
Beauregard  (4)  et  alii  observarunt.  Trista  (5) 
casum  enarrat,  in  quo  anus  deficeret,  rectum  intesti- 
num, ligamentum  solidum  exhibens,  cum  apertura 
fistulosa,  regionem  lumbalem  dextram  tenente,  com- 
mercium haberet,  alteroque  in  latere  cum  apertura 
vertebrae  lumbari  quintae  intime  cohaereret.  Alio 
in  exemplo  intestinum  rectum  supra  glandem  penis 
ceu  ligamentum  densum  terminabatur.  — M er- 
rem (6),  dissecto  infante  neonato,  intestinum  rectum 


(1)  1.  c,  pag.  302.  , 

(2)  Reil's  Archiv.  Bd.  IX.  Heft  1. 

(3)  Pap  pendo  rp  I.  c.  obs.  111. 

(4)  Meckel  1.  c.  pag.  301. 

(5)  Rust’s  und  Caspers  kritisches  Repertorium  etc. 
XXVI tl.  p.  121. 

(6)  Me  i fs  ner  I.  c Bd.  VI.  p,  00. 

deficere  et  colon  descendens,  meconio  turgidum,  ii 


saccum  coecum  abire  vidit,  qui  per  processum 


dam  vermicularem  vesicae  fundo  adnatus  erat.  — Ir 
casu  a Daubenton  (1)  descripto  rectum  defecit 
colon  in  vaginam  exiit. 

Quod  ad  prognosin  et  curationem  hujus  atre- 
siae speciei  attinet,  facile  est  intellectu,  plurima  exemi 
pia  tantummodo  pathologiae  respectu  aliquid  digni- 
tatis habere,  paucissima  vero  auxilium  chirurgicum 
recipere.  Intestino  recto  ex  parte  tantum  deficiente  i 
Jodin  et  Schneider  (2)  ani  naturalis  restitutio- 
nem tentarunt,  sed  prosperum  eventum  haud  obti- 
nuerunt. Ultimum  refugium  in  laparo -colotomia 
cernitur,  cujus  tamen  eventus  non  laetus  apparebit,' 
nisi  intestinorum  deformitas  solo  recto  limitetur;  sin 
res  ita  se  habeat,  operationem  prosperum  exitum 
sortiri  posse,  nonnulla  docent  exempla.  Duret  (3) 
puerum  horas  quinquaginta  octo  post  partum  ope- 
rationi submissum  intra  septem  dies  sanavit.  Non 
minus  bene  eventus  respondebat  operationi,  quae 
circa  puerum  horas  triginta  sex  natum  in  caritatis 
nosocomio  Berolinensi  ab  Hasse  administrabatur  (4). 


(1)  Journ.  de  med.  1790.  Deeb.  p.  370. 

(2)  Meifsn  er  1.  c.  Bd.  VI.  pag.  60. 

(3)  Recueil  periodique  de  la  societe  de  medecine  de 
Paris.  Th.IV.  No.  19.  p.  45. — Ilufelands  neuste  Atmalen 
der  frahz.  Arznei  - u.  Wundarzneikunde.  Band  111.  p.  305. 

(4)  Rust’s  Handb.  der  Cbir.  Bd.  11.  p.  156. 

Ani  defectus  hoc  in  casu  demum  viginti  quatuor 
horas  post  partum  animadvertebatur,  quum  ad  sol- 
vendam alvum  cnemata  jam  appararentur.  Quum 
anum  naturalem  restituendi  experimentum  docuisset, 
rectum  intestinum  ex  toto  deficere,  ad  laparo-colo- 
. tomiam  confugiebatur.  Curatione  adhibita  simpli- 
i-  cissima,  septimum  inter  atque  decimum  diem  fila- 
j_  mentorum  vulnerariorum  solutio,  et  exeunte  hebdo- 
n made  tertia  sanatio  plena  pueri  bene  nutriti,  de  quo, 
t,  cum  tres  hebdomades  natus  erat,  relatum  est,  per- 
i).  ficiebatur. 


Atresia  ani  soliti  cum  ano  succenturiato. 

Quodsi  solito  loco  anus  obturatus  est,  tubus  in- 
testinalis nonnunquam  reflectitur  et  alibi  aperitur, 
uiquae  anomalia  teste  Meckel  inprimis  eam  ob  cau- 
sam  mira  est,  quod  finis  tubi  intestinalis  magis  mi- 
ne.  nusve  luculenter  ad  initium  suum  appropinquat,  multo 
magis,  quam  slatu  normali,  quippe  quo  ambo  inter 
;e  longissime  distant.  Papperidorp  casus  tres,  a 
Mery,  Petit  et  Littre  observatos,  recensuit,  qui 
ll  magis  ad  ani  atresiam  vesicalem  pertinent,  quum 
mus  praeternaturalis  non  esset  exortus,  sed  funiculus 
antum  umbilicalis  usque  ad  anteriorem  ventris  su- 
>erficiem  apertus  mansisset;  attamen  in  casu  a Littre 
lescripto  coeeum  colon  et  rectum  desiderabantur. 
VTeckel  vero  apposuit  exemplum  a Dinmore  ob- 
ervatum,  in  quo  tubus  intestinalis  infantis,  cujus  in- 

ferius  corporis  dimidium  parum  evolutum  erat,  sur* 
sum  reflectebatur  et  sub  humero  dextro  aperiebatur. 
Major  autem  complicatio  in  foetu  a Bils  descripto 
animadvertebatur:  tubus  intestinalis  ex  abdomine  ad 
thoracis  cavitatem  surrexit  et  juxta  oesophagum  de- 
currens; sed  usque  ad  orificium  superius  ejus  septo 

perfecto  ab  eo  segregatus,  ostio  communi,  at  angu- 

/ 

stissimo,  in  facie  hiavit. 

Quandoque,  si  artis  auxilia  irrita  sunt,  natura 
novam  viam  patefaciendo  opem  fert.  Tale  exemplum 
Hartmann  (1)  enarrat:  ani  obturati  reseratione 
frustra  tentata  morteque  jam  imminente,  anus  prae- 
ternaturalis  sponte  exortus  est,  quo  infans  meconium 
secessit.  Operatio  postea  repetita  non  laetiorem  sor- 
tiebatur eventum,  faecesque  per  anum  formatum 
reddebantur. 

i 

i * 

ViTAE  CURRICULIM. 

t 

Ego,  Julius  Gustavus  Alberti,  confessioni  evan- 
gelicae  addictus,  natus  sum  die  quarto  Maji  A.  MDCCCX 
Schmiedebergae , oppido  Silesiae,  patre  Friderico 
Alberti,  matre  (.'.aro  lina,  c gente  Somnier,, 
quos  parentes  superstites  intimo  animo  per  divinam 
gratiam  veneror.  Iri  litterarum  principiis  a prae 


(1)  Meifsner  J.  Bd.  VI.  j>.  H2. 

i ceptoribus  domesticis,  Gerlach  et  Weise,  hone- 
; stissimis  et  de  me  optime  meritis  viris,  institutus, 
anno  vitae  decimo  quinto  Gymnasium  Hirschber- 
gense,  tum  temporis  viri  clarissimi  Koerber,  nunc 
beati,  auspiciis  florens  adii,  ibique  operam  dedi  litte- 
ris studiisque  liberalibus  usque  ad  annum  hujus  sae- 
culi trigesimum,  quo  testimonio  maturitatis  instructus 
ad  academiam  Vratislaviensem  me  contuli,  ubi  ab 
1 1111.  Steffens  t.  t.  Rectore  Magnifico  civium  acade- 
r‘  micorum  numero  adseriptus,  nomen  apud  111.  Be- 
nedict  t.  t.  medicorum  ordinis  Decanum,  maxime 
spectabilem  sum  professus.  Hac  in  alma  litterarum 
m sede  bis  interfui  scholis:  111.  Steffens,  semper  pie 
mihi  venerandi,  de  optice  et  physice  experimen- 
01  tali,  de  mineralogia  et  geologia;  111.  Otto  de  zoo- 
logia,  anatomia  corporis  humana  theoretica  et  pra- 
ctica,  comparativa  et  de  foetu;  lll.Fischer  de  che- 
mia; 111.  ]Sees  ab  Esenbeek  de  botanice;  Cei. 
Goeppert  de  plantis  Officinarum;  111.  Klose  de 
encyclopaedia  medica;  111.  rf  hilo  de  logice;  111. 
sfrPurkinje  de  physiologia  et  palhologia  generali. 

Autumno  vero  anni  MDCCCXXXl  Berolinum 
ti  petii,  ubi  ab  111.  Marheinekc,  t.  t.  fasces  tenente 
ej  academicos  et  ab  111.  Rudo  Iphi  nunc  beato,  t.  t. 
Decano  facultatis  medicae  maxime  spectabili  inter 
med.  studiosos  iterum  receptus  sum.  Hoc  ex  tem- 
mre  hisce  interfui  lectionibus:  Beat.  Rudo  Iphi  de 
irte  cadavera  dissecandi;  Cei.  Su  nd  e 1 in  de  maie- 

ria  medica;  III.  Horn  de  morbis  syphiliticis ; III. 
Bartels  de  pathologia  et  therapia  speciali;  Cei. 
Juengken  de  chirurgia  generali  et  speciali;  111. 
Kluge  de  arte  obstetricia.  — Exercitationibus  clini- 
cis medicis,  chirurgicis,  ophthalmiatricis  et  obstetri- 
ciis viror.  111.  111.  Wolff,  Bartels,  de  Graefe, 

Rust,  Juengken,  Kluge  interfui. 

/ 

Quibus  omnibus  Viris  Illustrissimis  et  Experien- 
tissimis  praeceptoribus  meis  summa  pietate  ad  cine- 
res usque  venerandis  maximas,  quas  possum,  habeo 
gratias. 

\ 

Jam  vero  tentaminibus  tam  philosophico  quam 
medico  nec  non  examine  rigoroso  rite  peractis,  spero 
fore,  ut,  dissertatione  thesibusque  defensis,  summi  in 
utraque  medicina  honores  in  me  conferantur. 


THESES  DEFENDENDAE. 

1.  Vita  psychica  simul  cum  evolutione  embryonis 
incipit. 

2.  Nulla  in  inflammatione  vis  vitalis  aucta  est. 

3.  Incarcerationem  spasticam  nego. 

4.  Pneumophthiseos  unam  tantum  speciem  agnosco. 

5.  Pneumonia  notha  sic  dicta  est  bronchitis  chro- 
nica. 

6.  Nullus  morbus  est  insanabilis. 

